ஐயா., நானோ இங்கிருக்கும் ஏனைய முஸ்லிம் சகோதரர்களோ அரேபிய பாலையிலிருந்து வந்து குதித்தவர்கள் அல்லர். இந்திய பிரஜையாக, இனத்தால் தமிழராக உங்கள் மத்தியில் உலா வரும் உங்கள் சகோதரர்கள் தான்.ஆனால் அந்த அரேபிய மண்ணில் முஹம்மது (ஸல்)அவர்களால் தொடரப்பட்ட (தொடங்கப்பட்ட அல்ல) அந்த இஸ்லாத்தை எங்கள் வாழ்வியல் நெறியாக ஏற்றிருக்கிறோம். ஐயா,தாங்கள் என்னை அரேபிய வந்தேறியாக ஒருவேளை நினத்தால் கூட என்னை பொறுத்தவரை நீங்கள் என்னின் சகோதரனே ., ஏனெனில் இஸ்லாம் அப்படித்தான் எனக்கு கற்றுக்கொடுத்துருக்கிறது தங்களின் (குமுதமும்,அனந்த விகடனும் கிடைக்காத) ஒய்வு நேரங்களில் முஹம்மத் (ஸல்) அவர்களின் வாழ்கையே படித்துப் பாருங்கள்., (அவர்களை இறைத்தூதர் என்ற எண்ணத்தில் இல்லாவிட்டால் கூட ஒரு சராசரி மனிதர் என்ற முறையில்.)அவர்களின் தனிமனித வாழ்வில் நடைப்பெற்ற எந்த ஒரு நிகழ்வும் இன்றும் உலகத்தின் இருக்கும் எந்த ஒரு மனிதனுக்கும் அறிந்து கொள்ளா வகையில் மூடி மறைக்கப்பட வில்லை அவர்களின் வாழ்வு திறந்த புத்தகமாக உள்ளது. அதுவும் அவர் செயல் குறிப்புகள் ஆதார அடிப்படையில்! மற்ற தலைவர்களுக்கும்,இவர்களுக்கும் உள்ள வித்தியாசம் அவர்கள் சொன்னதையும் செய்தார்கள்,இவர்களோ சொன்னதை மட்டுமே செய்தார்கள். ஐயா., தாங்கள் என்னை விட அறிவு மிக்கவர்கள்., எனவே இஸ்லாம் மீதான தாங்கள் எண்ணங்களை மறுபரிசீலனை செய்யுங்கள்.உங்கள் அறிவு வெளிச்சத்தை சில இஸ்லாமிய பெயர் தாங்கிகளின் இருண்ட பக்கத்தில் பரப்புவதை விட,முஹம்மத் எனும் முழு மனிதரின் வரலாற்று பக்கத்தில் நிரப்புங்கள். மேற்கத்திய ஊடகங்களின் பயங்கரவாத சாட்சியாக சித்தரிக்கபடும் முஸ்லிம்கள் ஆளுயர ஆடையும்,அதைவிட பெரிதாக ஆயுதமும் கொண்டு காட்சியளிக்கும் நிலை மாற்றி., உங்கள் தெரு கோடியில் டீ கடை வைத்திருக்கும் அப்துல் ரஹ்மானும்,உங்கள் கண்ணெதிரே ஐஸ்கிரிம் வண்டி தள்ளும் அப்துல்லாஹ்வும் முஸ்லிம்கள் தான் என்பதை உணருங்கள்.